open-index/open-wikipedia-markdown huggingface dataset:
เอสเอส มายาเกวซ

**เอสเอส** ***มายาเกวซ*** () เป็นเรือคอนเทนเนอร์ธงสหรัฐ ที่ได้รับการจับตามองจากการถูกยึดโดยกองกำลังเขมรแดงของกัมพูชาเมื่อวันที่ 12 พฤษภาคม ค.ศ. 1975 ซึ่งส่งผลให้เกิดการเผชิญหน้ากับสหรัฐเมื่อสิ้นสุดสงครามเวียดนาม

## ประวัติการขึ้นทะเบียน
*มายาเกวซ*ได้รับการปล่อยลงน้ำครั้งแรกในเดือนเมษายน ค.ศ. 1944 ในฐานะ**เอสเอส ''ไวต์ฟอลคอน*** ซึ่งเป็นเรือขนส่งสินค้า[[เรือแบบซี2|ซี2-เอส-เอเจ1]] ของ[[คณะกรรมาธิการการเดินเรือแห่งสหรัฐ|คณะกรรมาธิการการเดินเรือ]]สหรัฐ ที่สร้างขึ้นโดย[[บริษัทต่อเรือนอร์ทแคโรไลนา]]ของ[[วิลมิงตัน (รัฐนอร์ทแคโรไลนา)|วิลมิงตัน รัฐนอร์ทแคโรไลนา]]

หลังจากสงครามโลกครั้งที่สอง เรือถูกขายให้กับ[[เกรซไลน์]] และเปลี่ยนชื่อเป็น*'เอสเอส *ซานตาเอเลียนา**' โดยการค้นหาการขนส่งเมล็ดกาแฟระบบตู้สินค้าจากประเทศเวเนซุเอลา ซึ่งในปี ค.ศ. 1960 เกรซมี*ซานตาเอเลียนา* และ*ซานตาเลโอนอร์* ซึ่งเป็นเรือที่สร้างขึ้นรูปเดียวกัน ที่ทำให้ยาวขึ้นและกว้างขึ้นโดย[[แมรีแลนด์ชิปบิลดิงและดรายด็อกคอมพานี]] รวมถึงแปลงเป็นธงเรือสหรัฐครั้งแรก โดยมีความจุ 382 ตู้คอนเทนเนอร์ที่ด้านล่างและอีก 94 ตู้บนดาดฟ้า ด้วยแผนการของเกรซไลน์ทำให้ผิดหวังซ้ำแล้วซ้ำเล่าจากการต่อต้านของผู้ที่ทำงานขนของที่ท่าเรือทั้งเวเนซุเอลาและนิวยอร์ก เรือดังกล่าวถูกขายในปี ค.ศ. 1964 ไปยัง[[ซี-แลนด์เซอร์วิส]] ซึ่งเป็นสายงานคอนเทนเนอร์อเมริกัน และมันได้รับการเปลี่ยนชื่อเป็นเอสเอส *ซี* แล้วจึงเป็นเอสเอส *มายาเกวซ* (ตามชื่อเมือง[[มายาเกวซ]]บนชายฝั่งตะวันตกของ[[ปวยร์โตรีโก]]) ในปี ค.ศ. 1965 ส่วนเรือที่สร้างขึ้นรูปเดียวกันของมันได้รับการเปลี่ยนชื่อเป็น*แลนด์* แล้วจึงเป็น*ปอนเซ* (ตามชื่อเมือง[[ปอนเซ (ปวยร์โตรีโก)|ปอนเซ]]บนชายฝั่งทางใต้ของปวยร์โตรีโก)

ในปี ค.ศ. 1967 ซี-แลนด์ เริ่มให้บริการตู้คอนเทนเนอร์ตามปกติภายใต้สัญญากับ[[มิลิทารีซีทรานสปอร์ตเทชันเซอร์วิส]] (MSTS) เพื่อสนับสนุนกองกำลังอเมริกันในเอเชียตะวันออกเฉียงใต้ โดย*มายาเกวซ*เป็นหนึ่งในเรือซี-แลนด์ จำนวนมากที่ได้รับการจ้างงาน ส่วนปี ค.ศ. 1975 *มายาเกวซ*ทำการแล่นเรือตามเส้นทางปกติคือ ฮ่องกง – สัตหีบ ประเทศไทย – สิงคโปร์ ซึ่งในวันที่ 7 พฤษภาคม ค.ศ. 1975 ประมาณหนึ่งสัปดาห์หลังจากการล่มสลายของไซ่ง่อน *มายาเกวซ''ได้ออกจากฮ่องกงดังที่กล่าวกันว่าเป็นการเดินเรือตามปกติ

## การถูกยึดและกู้คืน

## อ้างอิง

* 
* 

## แหล่งข้อมูลอื่น
* 

หมวดหมู่:เรือคอนเทนเนอร์
หมวดหมู่:เรือที่ถูกเข้ายึด
รายชื่อหน้าเฟซบุ๊กที่มีผู้ติดตามมากที่สุด

[upright|thumb|ปัจจุบัน [คริสเตียโน โรนัลโด เป็นบุคคลที่มีผู้ติดตามมากที่สุดบนเฟซบุ๊ก โดยมีผู้ติดตามมากกว่า 167 ล้านคน]]
รายชื่อดังต่อไปนี้เป็นรายชื่อหน้าที่มีผู้ติดตามสูงสุด 30 รายการของบริการเครือข่ายสังคมเฟซบุ๊ก ปัจจุบันหน้าที่มีผู้ติดตามมากที่สุดคือ "เฟซบุ๊ก" มีผู้ติดตามกว่า 189 ล้านผู้ติดตาม หน้าที่มีผู้ติดตามมากที่สุดอันดับสองคือนักฟุตบอลชาวโปรตุเกส "คริสเตียโน โรนัลโด" มีผู้ติดตาม 167 ล้านผู้ติดตาม

## ทั่วโลก
ตารางดังต่อไปนี้แสดงหน้าที่มีผู้ติดตามมากที่สุด 30 รายการบนเฟซบุ๊ก โดยแสดงผู้ติดตาม ลักษณะ และประเทศต้นทาง

## ดูเพิ่ม
* รายชื่อบัญชีอินสตาแกรมที่มียอดผู้ติดตามมากที่สุด
* รายชื่อศิลปินที่มีผู้ติดตามมากที่สุดในสปอทิฟาย
* รายชื่อบัญชีทวิตเตอร์ที่มีผู้ติดตามมากที่สุด
* รายชื่อช่องที่มียอดติดตามสูงสุดในยูทูบ

## อ้างอิง

หมวดหมู่:เฟซบุ๊ก
หมวดหมู่:รายการที่สุดที่เกี่ยวข้องกับอินเทอร์เน็ต
โมนูเมนต์แวลเลย์ 2

***โมนูเมนต์แวลเลย์ 2*** ( เขียนตามสไตล์เป็น ***Monument Valley II***) เป็นเกมปริศนาแนวอินดีที่ผลิตและเผยแพร่โดยอัสทูเกมส์ ซึ่งเป็นภาคต่อของ  *[[โมนูเมนต์แวลเลย์ (วิดีโอเกม)|โมนูเมนต์แวลเลย์]]* ที่เผยแพร่ในปีค.ศ.2014 โดยตัวเกมภาคสองสำหรับไอโอเอสถูกเผยแพร่ในเดือนมิถุนายน ค.ศ. 2017 และสำหรับแอนดรอยด์ในเดือนพฤศจิกายน ค.ศ. 2017

## วิธีเล่น
*โมนูเมนต์แวลเลย์ 2* เป็นเกมที่เสนอมุมมองไอโซเมทริกซ์ (isometric view) โดยมีเป้าหมายให้นำโรกับลูกของเธอผ่านเขาวงกตที่มีส่วนประกอบของภาพลวงตาและวัตถุที่เป็นไปไม่ได้ ผู้เล่นสามารถแตะบนหน้าจอเพื่อใหโรหรือลูกของเธอเดินไป (ขึ้นอยู่กับตอน) หรือทำให้สถาปัตยกรรมในด่านนั้นเกิดการเปลี่ยนแปลง เพื่อชนะภารกิจนั้น

## การตอบรับ

*โมนูเมนต์แวลเลย์ 2* ได้รับเสียงวิจารณ์ส่วนใหญ่ในแง่บวก บนเมทาคริติกให้คะแนนไป 83 จาก 100 คะแนน ทาง *[[โพลีกอน (เว็บไซต์)|โพลีกอน]]* ให้คะแนนไป 8 ต่อ 10 ทาง *[[เดสทรักทอยด์]]* ให้คะแนนไป 8 ต่อ 10 แล้วยกย่องเกมสำหรับการพัฒนาจากภาคก่อน และทางเกมซีโบให้ไป 4.5 จาก 5 ดาว อย่างไรก็ตาม เหมือนกับเกมก่อนหน้า คำวิจารณ์หลักของ *โมนูเมนต์แวลเลย์ 2* คือความสั้นของเกม

ภายในหนึ่งปี ตัวเกมถูกขายไป 3.5 ล้านฉบับ โดยมีรายได้กว่า 10.4 ล้านดอลลาร์สหรัฐ เนื่องจากตัวเกมให้โหลดฟรีในประเทศจีน ทำให้มีการดาวน์โหลดไปกว่า 30 ล้านครั้ง โดยผลรวมของเกมทั้งภาคแรกและภาคต่อมาในเดือนกันยายน ค.ศ. 2019 ถูกดาวน์โหลดไปกว่า 80 ล้านครั้ง

ตัวเกมถูกเข้าชิงสำหรับ "เกมสำหรับโทรศัพท์ดีเด่น" ในรายการ *เกมออฟเดอะเยียร์อะวอร์ด ประจำปี 2017* ของเดสทรักทอยด์ (Destructoid) และชนะรางวัลที่มีชื่อเดียวกันในรางวัลดีเด่นประจำปี 2017 ของ *[[IGN]]* แต่ทว่ายังคงเข้าชิงในสาขา "เกมปริศนาดีเด่น" และ "ศิลปะดีเด่น" ตัวเกมได้อันดับสองในสาขา "เกมปริศนาดีเด่น" ใน Reader's Choice Best of 2017 Awards ของ *[[เกมอินฟอร์เมอร์]]* *[[เดอะเวิร์จ]]* ยกให้เป็นหนึ่งใน 15 เกมที่ดีที่สุดในปีค.ศ. 2017

### รางวัล

## อ้างอิง

## แหล่งข้อมูลอื่น
*

หมวดหมู่:วิดีโอเกมใน ค.ศ. 2017
หมวดหมู่:เกมสำหรับแอนดรอยด์ (ระบบปฏิบัติการ)
หมวดหมู่:เกมสำหรับไอโอเอส
หมวดหมู่:วิดีโอเกมปริศนา
หมวดหมู่:เกมแบบมุมมอง
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:เกมที่ผลิตด้วยยูนิตี (เกมเอนจิน)
หมวดหมู่:วิดีโอเกมที่มีตัวละครเอกหญิง
ดอนัลด์ ซักโซ

**ดอนัลด์ ซักโซ** (; 21 กุมภาพันธ์ ค.ศ. 1976 –) เป็นอดีตนักวอลเลย์บอลชายชาวอเมริกัน และเป็นอดีตสมาชิกทีมชาติสหรัฐ ในตำแหน่งตัวเชต

## ประวัติ
ซักโซเกิดและเติบโตในประเทศแอลเบเนีย เขาเป็นลูกชายของปีเตอร์ ซักโซ อดีตผู้ฝึกสอนทีมชาติแอลเบเนียชุดเยาวชน ซักโซเริ่มต้นอาชีพนักวอลเลย์บอลในประเทศแอลเบเนีย ในปี 1991-1996 เขาเป็นตัวแทนของทีมชาติแอลเบเนียชุดเยาวชนและในปี 1995-1996 เขาได้เล่นให้กับทีมชาติแอลเบเนียชุดใหญ่ ในฤดูกาล 1995/96 เขาได้ลงเล่นให้กับทีมบ้านเกิดของเขาที่สโมสรสเกินเดอร์เบอูกอร์เชอ และเขาได้เป็นผู้มีส่วนสำคัญในการพาทีมเข้ารับรางวัลชนะเลิศจากการแข่งขันแอลเบเนียวอลเลย์บอลลีก

ในปี ค.ศ. 1996 เขาได้ย้ายไปเรียนต่อที่สหรัฐโดยเขาได้ไปอาศัยอยู่ในรัฐแมสซาชูเซตส์ และหลังจากนั้นเขาได้ย้ายไปอยู่ในรัฐแคลิฟอร์เนีย ในปี ค.ศ. 1997 เขาได้เข้าเรียนที่มหาวิทยาลัยเซาเทิร์นแคลิฟอร์เนียและสำเร็จการศึกษาในปี ค.ศ. 2000 

ในปี ค.ศ. 2001 ซักโซลงแข่งให้กับทีมชาติสหรัฐ และเขาได้ย้ายไปเล่นลีกในประเทศโปแลนด์ ประเทศตุรกี และประเทศอิตาลี โดยได้ลงเล่นกับให้อักกวาปาราดีโซมอนโซบรีอันซา (ฤดูกาล 2005-06 และ 2006-07) หลังจากเขาย้ายไปยังสโมสรวอลเลย์เตรวีโซ และต่อมาในปี ค.ศ. 2013 เขาเล่นให้กับเตรนตีโนวอลเลย์ โดยเขาได้เป็นผู้มีส่วนในการพาทีมเข้าคว้าแชมป์อิตาเลียนซูเปอร์คัพ

## อ้างอิง

## แหล่งข้อมูลอื่น
* 
* 
* ดอนัลด์ ซักโซ at cev.eu

หมวดหมู่:นักวอลเลย์บอลชายชาวอเมริกัน
หมวดหมู่:นักกีฬาเหรียญทองโอลิมปิก
หมวดหมู่:นักวอลเลย์บอลในโอลิมปิกฤดูร้อน 2004
หมวดหมู่:นักวอลเลย์บอลในโอลิมปิกฤดูร้อน 2012
หมวดหมู่:ชาวอเมริกันเชื้อสายแอลเบเนีย
อุทยานแห่งชาติหมู่เกาะเภตรา

**อุทยานแห่งชาติหมู่เกาะเภตรา** เป็นอุทยานแห่งชาติทางทะเลบริเวณช่องแคบมะละกาในภาคใต้ของประเทศไทย ครอบคลุมพื้นที่ทะเลเปิด ชายฝั่ง และหมู่เกาะรวม 30 เกาะ ทั้งทางตอนใต้ของจังหวัดตรังและทางตอนเหนือของจังหวัดสตูล อุทยานได้รับการจัดตั้งเมื่อวันที่ 31 ธันวาคม พ.ศ. 2527 นับเป็นอุทยานแห่งชาติลำดับที่ 49 และเป็นอุทยานแห่งชาติทางทะเลลำดับที่ 14 ของประเทศไทย คำว่า "เภตรา" เพี้ยนมาจากคำภาษามลายู *Pulau Petra*

พื้นที่ส่วนใหญ่ของอุทยาน ซึ่งคิดเป็นร้อยละ 94.74 เป็นทะเลเปิด เกาะที่มีขนาดใหญ่ที่สุดสองเกาะคือเกาะเภตราและเกาะเขาใหญ่ เกาะบางแห่งเป็นที่วางไข่ของเต่าทะเลและเป็นแหล่งแนวปะการังที่อุดมสมบูรณ์ นอกจากนี้ เกาะหลายแห่งยังมีถ้ำหินปูนและชายหาดเล็ก ๆ เป็นที่พักพิงชั่วคราวของเหล่าชาวประมง การเดินทางไปยังเกาะต่าง ๆ ต้องติดต่อบริษัทนำเที่ยว ส่วนการใช้เรือต้องติดต่อเจ้าหน้าที่อุทยาน

ภายในถ้ำบางแห่งของอุทยาน เป็นสถานที่ซึ่งนกสวิฟต์เล็ตเข้าไปทำรัง ถ้ำมักถูกรุกรานเพราะผู้คนเข้าไปเก็บรังนกซึ่งมีมูลค่าสูง นอกจากนี้ พื้นที่ของอุทยานยังมีความเสี่ยงต่อการรุกรานอันเนื่องจากโครงการท่าเรือน้ำลึกปากบาราในอำเภอละงู

## จุดท่องเที่ยว
### เกาะในจังหวัดตรัง
right|200px|thumb|เกาะเหลาเหลียงใต้
* **หมู่เกาะเหลาเหลียง** ประกอบด้วยสองเกาะที่อยู่ห่างจากเพียง 300 เมตร เกาะที่มีขนาดเล็กกว่าอยู่ทางตอนเหนือ เรียกว่า เกาะเหลาเหลียงเหนือ หรือเกาะเหลาเหลียงน้อง ส่วนเกาะที่ใหญ่กว่านั้นอยู่ทางตอนใต้ เรียกว่า เกาะเหลาเหลียงใต้ หรือเกาะเหลาเหลียงพี่ เกาะทั้งสองแห่งต่างก็มีชายหาด ถ้ำรังนก และแนวปะการัง

### เกาะและชายหาดในจังหวัดสตูล
* เกาะเภตรา (มลายู: *Pulau Petra*) เป็นเกาะที่มีหน้าผา ถ้ำรังนก และทะเลที่เหมาะแก่การดำน้ำ
* เกาะลิดี (มลายู: *Pulau Lidi*) เป็นเกาะขนาดใหญ่ที่มีชายหาด
* เกาะเขาใหญ่ เป็นเกาะที่มีขนาดใหญ่ที่สุด มีหินปูนรูปร่างคล้ายปราสาท เป็นที่ตั้งของอ่าวก้ามปูซึ่งกว้าง 700 เมตร ชายฝั่งอ่าวเป็นที่วางไข่ของเต่าทะเล ภายในเกาะมีน้ำตกและลำธาร
* เกาะบุโหลน (มลายู: *Pulau Bulan*) เป็นเกาะที่มีแนวปะการังและน้ำทะเลที่ใสสะอาด
* หาดราไว เป็นชายหาดยาว 3.5 กิโลเมตร มีที่พักบริเวณชายหาด

## อ้างอิง

## แหล่งข้อมูลอื่น

* Mu Ko Petra National Park from National Park, Wildlife and Plant Conservation Department
* Mu Ko Petra National Park from Ministry of Defense (Thai only)

หมวดหมู่:อุทยานแห่งชาติในจังหวัดตรัง
หมวดหมู่:อุทยานแห่งชาติในจังหวัดสตูล
หมวดหมู่:ช่องแคบมะละกา
หมวดหมู่:อำเภอปะเหลียน
หมวดหมู่:อำเภอละงู
คริสทีอัน ฟุคส์

**คริสทีอัน ฟุคส์** (; เกิดวันที่ 7 เมษายน ค.ศ. 1986) เป็นอดีตนักฟุตบอลชาวออสเตรียในตำแหน่งแบ็กซ้าย

ฟุคส์มาจากทีมเยาวชนของวีเนอร์น็อยชตัท (Wiener Neustadt) เขาเซ็นสัญญาอาชีพฉบับแรกในวัย 17 ปีกับสโมสรเอ็สเฟา มัทเทิร์สบวร์ค (SV Mattersburg) ในออสเตรียนบุนเดิสลีกา ต่อมาใน ค.ศ. 2008 เขาเซ็นสัญญากับโบคุม โดยในช่วงฤดูกาลหลัง ๆ เขาถูกปล่อยยืมตัวให้กับไมนทซ์ 05 ก่อนที่จะย้ายไปชัลเคอ 04ใน ค.ศ. 2011 ซึ่งเขาได้ลงเล่นในยูฟ่าแชมเปียนส์ลีก แต่ก็ประสบอาการบาดเจ็บ ต่อมาใน ค.ศ. 2015 เขาเซ็นสัญญากับเลสเตอร์ซิตี ซึ่งเขาพาทีมคว้าแชมป์พรีเมียร์ลีกได้ในฤดูกาลแรกที่ได้ลงเล่น

ฟุคส์ได้เล่นให้กับทีมชาติออสเตรียถึงหนึ่งทศวรรษ โดยเขาลงเล่นนัดแรกให้กับทีมชาติเมื่อ ค.ศ. 2006 และได้ลงเล่นรวมทั้งหมด 78 นัด กลายเป็นผู้เล่นที่ลงเล่นให้กับทีมชาติออสเตรียนมากที่สุดเป็นอันดับที่ 8 เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2008 และฟุตบอลชิงแชมป์แห่งชาติยุโรป 2016 โดยเขาได้รับการแต่งตั้งให้เป็นกัปตันชั่วคราวใน ค.ศ. 2010 และเป็นกัปตันถาวรนับตั้งแต่ ค.ศ. 2012 จนกระทั่งเขาประกาศเลิกเล่นทีมชาติใน ค.ศ. 2016

## เกียรติประวัติ
**ชัลเคอ 04**
* เดเอ็ฟเอ็ล-ซูเพอร์คัพ: 2011

**เลสเตอร์ซิตี**
* พรีเมียร์ลีก: 2015–16

**ออสเตรีย รุ่นอายุไม่เกิน 17 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 17 ปี อันดับที่ 3: 2003

**รางวัลส่วนตัว**
* ทีมยอดเยี่ยมแห่งฤดูกาลบุนเดิสลีกาโดย*คิกเคอร์* : 2010–11, 2011–12

## อ้างอิง

## แหล่งข้อมูลอื่น

* 
* Christian Fuchs – Official Website
* 
* 
* 

หมวดหมู่:นักฟุตบอลชาวออสเตรีย
หมวดหมู่:กองหลังฟุตบอล
หมวดหมู่:ผู้เล่นแอร์สเทอ เอ็ฟเอ็สเฟา ไมนทซ์ 05
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติออสเตรีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากรัฐนีเดอร์เอิสเตอร์ไรช์
รูบิน โอโคเทีย

**รูบิน ราฟาเอล โอโคเทีย** (; เกิดวันที่ 6 มิถุนายน ค.ศ. 1987) เป็นนักฟุตบอลชาวออสเตรียในตำแหน่งกองหน้า เขาเป็นส่วนหนึ่งของทีมชาติออสเตรียชุดลุยศึกฟุตบอลชิงแชมป์แห่งชาติยุโรป 2016

โอโคเทียย้ายไปอาศัยที่ออสเตรียในวัยหกขวบ เขาเริ่มเล่นฟุตบอลอาชีพกับเอาส์ทรีอาวีน โดยได้ลงเล่นนัดแรกใน ค.ศ. 2007 และลงเล่นให้กับสโมสรมากกว่า 50 นัดก่อนที่เขาจะย้ายไปเนือร์นแบร์คในเยอรมนี และถูกปล่อยยืมตัวให้กับสโมสรซินต์-เตรยเดินในเบลเยียม ต่อมาเขาเซ็นสัญญากับชตวร์มกราทซ์ หนึ่งฤดูกาลครึ่งถัดมา เขาย้ายกลับเอาส์ทรีอาวีนและถูกปล่อยยืมตัวให้กับ SønderjyskE ในเดนมาร์ก ต่อมาใน ค.ศ. 2014 เขาเซ็นสัญญากับ1860 มึนเชิน เขายิงได้ 21 ประตูจากการลงเล่น 57 นัดให้กับมึนเชิน ก่อนที่จะย้ายไปเป่ย์จิงเอ็นเทอร์ไพรส์ในจีน

## เกียรติประวัติ
**เอาส์ทรีอาวีน**
* ออสเตรียนคัพ: 2009

**ทีมชาติเยาวชน**
* ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: อันดับที่สาม — 2006
* ฟุตบอลโลกเยาวชนอายุไม่เกิน 20 ปี: อันดับที่สี่ — 2007

**รางวัลส่วนตัว**
* ทีมกีฬาออสเตรียยอดเยี่ยมแห่งปี: ฟุตบอลทีมชาติออสเตรียรุ่นอายุไม่เกิน 20 ปี — 2007

## อ้างอิง

## แหล่งข้อมูลอื่น
* 
* 

หมวดหมู่:กองหน้าฟุตบอล
หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:ผู้เล่นสโมสรฟุตบอลเอาส์ทรีอาวีน
หมวดหมู่:ผู้เล่นแอร์สเทอ เอ็ฟเซ เนือร์นแบร์ค
หมวดหมู่:ผู้เล่นเทเอ็สเฟา 1860 มึนเชิน
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในไชนาลีกวัน
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในเดนิชซูเปอร์ลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ชาวออสเตรียเชื้อสายปากีสถาน
หมวดหมู่:บุคคลจากการาจี
กีฬายูโดในโอลิมปิกเยาวชนฤดูร้อน 2014

**กีฬายูโดในโอลิมปิกเยาวชนฤดูร้อน 2014** เป็นการแข่งขันกีฬายูโดในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Longjiang Gymnasium ซึ่งการแข่งขันกีฬายูโดครั้งนี้มีการแข่งขันทั้งหมด 9 รายการ คือ ประเภททีมชาย 4 รายการ และประเภททีมหญิง 4 รายการ รายการผสม 1 รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

### ผู้ที่ได้รับเหรียญรางวัล

#### ชาย

#### หญิง

#### ทีม

## อ้างอิง

หมวดหมู่:โอลิมปิกเยาวชนฤดูร้อน 2014
ยูโด
2014
กีฬาปัญจกีฬาสมัยใหม่ในโอลิมปิกเยาวชนฤดูร้อน 2014

**กีฬาปัญจกีฬาสมัยใหม่ในโอลิมปิกเยาวชนฤดูร้อน 2014** เป็นการแข่งขันกีฬาปัญจกีฬาสมัยใหม่ในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 22-26 สิงหาคม ค.ศ. 2014 โดยได้จัดขึ้นที่สนาม Nanjing Olympic Sports Centre ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

### ผู้ที่ได้รับเหรียญรางวัล

## อ้างอิง

หมวดหมู่:โอลิมปิกเยาวชนฤดูร้อน 2014
ปัญจกีฬาสมัยใหม่
2014
ซลัตกอ ยูนูซอวิช

**ซลัตกอ ยูนูซอวิช** (, ; เกิดวันที่ 26 กันยายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองกลางให้กับเร็ดบุลซัลทซ์บวร์ค เขาเคยเล่นให้กับทีมชาติออสเตรียระหว่าง ค.ศ. 2006–2017 เขามีจุดเด่นในด้านการเล่นลูกฟรีคิก

ยูนูซอวิชเคยเล่นให้กับทีมชาติออสเตรียชุดเยาวชนในฟุตบอลโลกเยาวชนอายุไม่เกิน 20 ปี 2007 ซึ่งทีมชาติของเขาจบอันดับที่สี่ ต่อมาเขาได้ลงเล่นนัดแรกให้กับทีมชาติออสเตรียในเดือนมีนาคม ค.ศ. 2006 ในนัดกระชับมิตรที่พบกับแคนาดา ต่อมาใน ค.ศ. 2010 เขาได้รับรางวัลนักฟุตบอลชาวออสเตรียยอดเยี่ยมแห่งปี ต่อมาในเดือนตุลาคม ค.ศ. 2017 ยูนูซอวิชประกาศเลิกเล่นทีมชาติหลังจากที่ไม่สามารถช่วยให้ออสเตรียผ่านรอบคัดเลือกไปเล่นในฟุตบอลโลก 2018 รอบสุดท้ายได้

## อ้างอิง

## แหล่งข้อมูลอื่น

* 
* Profile at UEFA.com
* Profile and Statistics at Guardian's Stats Centre

หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:นักฟุตบอลชาวเซอร์เบีย
หมวดหมู่:ผู้เล่นสโมสรฟุตบอลเอาส์ทรีอาวีน
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นสโมสรฟุตบอลเร็ดบุลซัลทซ์บวร์ค
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:กองกลางฟุตบอล
กีฬาเรือใบในโอลิมปิกเยาวชนฤดูร้อน 2014

**กีฬาเรือใบในโอลิมปิกเยาวชนฤดูร้อน 2014** เป็นการแข่งขันกีฬาเรือใบในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 18-23 สิงหาคม ค.ศ. 2014 โดยได้จัดขึ้นที่สนาม Jinniu Lake ซึ่งการแข่งขันกีฬาเรือใบครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ รายการผสม  รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

### ผู้ที่ได้รับเหรียญรางวัล
#### ชาย

#### หญิง

## อ้างอิง

หมวดหมู่:โอลิมปิกเยาวชนฤดูร้อน 2014
เรือใบ
2014
เสรี อิศรางกูร ณ อยุธยา

**เสรี อิศรางกูร ณ อยุธยา** อดีตรัฐมนตรีที่ไม่ประจำกระทรวง และรัฐมนตรีช่วยว่าการกระทรวงเกษตราธิการ ในรัฐบาลของจอมพลแปลก พิบูลสงคราม และอดีตสมาชิกสภาผู้แทนราษฎรจังหวัดบุรีรัมย์ 2 สมัย เป็นบิดาของพลเอก ธรรมรักษ์ อิศรางกูร ณ อยุธยา อดีตรองนายกรัฐมนตรี

## ประวัติ
นายเสรี อิศรางกูร ณ อยุธยา สมรสกับนางสุขใจ (ไสว) อิศรางกูร ณ อยุธยา มีบุตร 8 คน คือ นางคมขำ สุคนธวยัคฆ์ นางพูนศรี ฟอเรสเตอร์ นายวันรบ อิศรางกูร ณ อยุธยา นายอาคม อิศรางกูร ณ อยุธยา พล.อ.ธรรมรักษ์ อิศรางกูร ณ อยุธยา นางสภาศรี ฟอเรสเตอร์ นายชูกริส อิศรางกูร ณ อยุธยา และนายบรม อิศรางกูร ณ อยุธยา จากนั้นได้สมรสกับนางอุไร อิศรางกูร ณ อยุธยา โดยมียสวันต์รังษิกร อิศรางกูร ณ อยุธยา เป็นผู้สืบทอดภารกิจงานทางสังคมสงเคราะห์และเป็นคณะทำงานกระทรวงยุติธรรม และเป็นเหลนของมณี สิริวรสาร สะใภ้หลวงในรัชกาลที่ 7 สืบสายลงมาทางมณี สิริวรสาร ทางราชสกุลภาณุพันธุ์ 

เสรี ได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเมื่อวันที่ 13 มิถุนายน พ.ศ. 2493 ได้รับแต่งตั้งเป็นรัฐมนตรี ในรัฐบาลของจอมพลแปลก พิบูลสงคราม และในเดือนกันยายนได้รับแต่งตั้งเป็รัฐมนตรีช่วยว่าการกระทรวงเกษตราธิการ กระทั่งพ้นจากตำแหน่ง เมื่อวันที่ 29 พฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง

นายเสรี นับว่าเป็นรัฐมนตรีคนแรกของจังหวัดบุรีรัมย์

และเขาได้รับเลือกตั้งครั้งที่สอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

นายเสรี เสียชีวิตในปี พ.ศ. 2537

## อ้างอิง

หมวดหมู่:ราชสกุลอิศรางกูร
หมวดหมู่:ณ อยุธยา
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:พรรคธรรมสังคม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
กีฬายิงปืนในโอลิมปิกเยาวชนฤดูร้อน 2014

**กีฬายิงปืนในโอลิมปิกเยาวชนฤดูร้อน 2014** เป็นการแข่งขันกีฬายิงปืนในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-22 สิงหาคม ค.ศ. 2014 โดยได้จัดขึ้นที่สนาม Fangshan Sports Training Base ซึ่งการแข่งขันกีฬายิงปืนครั้งนี้มีการแข่งขันทั้งหมด  รายการ คือ ประเภททีมชาย  รายการ และประเภททีมหญิง  รายการ รายการผสม  รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

### ผู้ที่ได้รับเหรียญรางวัล

#### ปืนยาว 10 เมตร

#### ปืนยาวอัดลม 10 เมตร

## อ้างอิง

หมวดหมู่:โอลิมปิกเยาวชนฤดูร้อน 2014
ยิงปืน
2014
กีฬาเทควันโดในโอลิมปิกเยาวชนฤดูร้อน 2014

**กีฬาเทควันโดในโอลิมปิกเยาวชนฤดูร้อน 2014** เป็นการแข่งขันกีฬาเทควันโดในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Nanjing International Expo Center ซึ่งการแข่งขันกีฬาเทควันโดครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ และประเภททีมหญิง 5 รายการ รายการผสม 0 รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

### ผู้ที่ได้รับเหรียญรางวัล
#### ชาย

#### หญิง

## อ้างอิง

หมวดหมู่:โอลิมปิกเยาวชนฤดูร้อน 2014
เทควันโด
2014
กีฬาเทนนิสในโอลิมปิกเยาวชนฤดูร้อน 2014

**กีฬาเทนนิสในโอลิมปิกเยาวชนฤดูร้อน 2014** เป็นการแข่งขันกีฬาเทนนิสในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-24 สิงหาคม ค.ศ. 2014 โดยได้จัดขึ้นที่สนาม Nanjing Sport Institute ซึ่งการแข่งขันกีฬาเทนนิสครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 1 รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

* *Note: Medals for mixed teams have not been counted towards their individual nation.*

### ผู้ที่ได้รับเหรียญรางวัล

## อ้างอิง

หมวดหมู่:โอลิมปิกเยาวชนฤดูร้อน 2014
เทนนิส
2014
กีฬามวยปล้ำในโอลิมปิกเยาวชนฤดูร้อน 2014

**กีฬามวยปล้ำในโอลิมปิกเยาวชนฤดูร้อน 2014** เป็นการแข่งขันกีฬามวยปล้ำในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 25-27 สิงหาคม ค.ศ. 2014 โดยได้จัดขึ้นที่สนาม Longjiang Gymnasium ซึ่งการแข่งขันกีฬามวยปล้ำครั้งนี้มีการแข่งขันทั้งหมด 14 รายการ คือ ประเภททีมชาย 10 รายการ และประเภททีมหญิง 14 รายการ รายการผสม 0 รายการ โดยจะมีนักกีฬาเข้าร่วมแข่งขัน  คน จาก  ประเทศ

## ปฏิทินการแข่งขัน

## การคัดเลือก

## ประเทศที่เข้าร่วมแข่งขัน
ดังต่อไปนี้:

## สรุปเหรียญรางวัล

### ตารางสรุปเหรียญ

### ผู้ที่ได้รับเหรียญรางวัล

#### ฟรีสไตล์ชาย

#### เกรโก-โรมัน ชาย

#### ฟรีสไตล์หญิง

## อ้างอิง

หมวดหมู่:โอลิมปิกเยาวชนฤดูร้อน 2014
มวยปล้ำ
2014
มาร์ทีน ฮาร์นิค

**มาร์ทีน ฮาร์นิค** (เกิดวันที่ 10 มิถุนายน ค.ศ. 1987) เป็นนักฟุตบอลชาวออสเตรีย ปัจจุบันเล่นในตำแหน่งกองหน้าหรือปีกขวาให้กับฮัมบัวร์เกอร์ เอ็สเฟา โดยยืมตัวจากแวร์เดอร์เบรเมิน

ฮาร์นิคเกิดในเยอรมนี แต่เลือกเล่นให้กับทีมชาติออสเตรีย แม้ว่าเขาจะไม่เคยอาศัยอยู่ในออสเตรียเลยก็ตาม เขาลงเล่นนัดแรกให้กับทีมชาติในนัดที่เสมอกับเช็กเกียที่สนามกีฬาแอ็นสท์ ฮัพเพิลเมื่อวันที่ 22 สิงหาคม ค.ศ. 2007 โดยเขาเป็นผู้ทำประตูตีเสมอในนาทีที่ 78 ต่อมาเขาถูกเรียกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2008 แม้ว่าเจ้าภาพร่วมอย่างออสเตรียจะตกรอบแบ่งกลุ่ม แต่ตัวเขาก็ได้ลงเล่นในรอบแบ่งกลุ่มครบทุกนัด

## อ้างอิง

## แหล่งข้อมูลอื่น

* 
* 
* 
* 

หมวดหมู่:บุคคลจากฮัมบวร์ค
หมวดหมู่:กองหน้าฟุตบอล
หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:นักฟุตบอลชาวเยอรมัน
หมวดหมู่:ชาวเยอรมันเชื้อสายออสเตรีย
หมวดหมู่:ผู้เล่นฮันโนเฟอร์ 96
หมวดหมู่:ผู้เล่นเฟาเอ็ฟเบ ชตุทการ์ท
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
เควิน วิมเมอร์

**เควิน วิมเมอร์** (, ; เกิดวันที่ 15 พฤศจิกายน ค.ศ. 1992) เป็นนักฟุตบอลชาวออสเตรียผู้เล่นในตำแหน่งเซ็นเตอร์แบ็กให้กับรัวยาแล็กแซลมูครง (ยืมตัวจากสโตกซิตีในแชมเปียนชิป) และทีมชาติออสเตรีย

วิมเมอร์เริ่มต้นอาชีพกับสโมสรลัสค์ ต่อมาเขาได้ย้ายไปเคิลน์ในเดือนมิถุนายน ค.ศ. 2012 ต่อมาในฤดูกาล 2013–14 เขาช่วยให้เคิลน์เลื่อนชั้นจากซไวเทอบุนเดิสลีกากลับสู่บุนเดิสลีกาได้สำเร็จโดยทั้งฤดูกาลทีมเสียประตูเพียง 20 ลูก หลังจากหนึ่งฤดูกาลบนลีกสูงสุดของเยอรมัน วิมเมอร์ได้ย้ายไปทอตนัมฮอตสเปอร์ในพรีเมียร์ลีก ด้วยค่าตัว 4.3 ล้านปอนด์ อย่างไรก็ตาม เขาสอดแทรกเป็นตัวจริงภายใต้การคุมทีมของเมาริซิโอ โปเชติโน ได้อย่างยากลำบาก เพราะผู้เล่นในตำแหน่งเดียวกันอย่างโทบี อัลเดอร์ไวเรลด์ และยัน เฟอร์โตงเงิน ต่างก็ทำผลงานได้ดีทั้งคู่ หลังจากสองฤดูกาลที่ลอนดอนเหนือ เขาได้ย้ายไปสโตกซิตีในเดือนสิงหาคม ค.ศ. 2017 ด้วยค่าตัว 18 ล้านปอนด์ เขาถูกปล่อยยืมตัวให้กับฮันโนเฟอร์ 96ในฤดูกาล 2018–19 และรัวยาแล็กแซลมูครงในฤดูกาล 2019–20

วิมเมอร์ได้ลงเล่นนัดแรกให้กับทีมชาติออสเตรียเมื่อวันที่ 15 พฤศจิกายน ค.ศ. 2013 ในนัดกระชับมิตรที่เขาลงเล่นเป็นตัวสำรองแล้วเอาชนะสหรัฐไปได้ 1–0

## อ้างอิง

## แหล่งข้อมูลอื่น

* 
* 
* kicker profile
* 

หมวดหมู่:กองหลังฟุตบอล
หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:ผู้เล่นแอร์สเทอ เอ็ฟเซ เคิลน์
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นฮันโนเฟอร์ 96
หมวดหมู่:ผู้เล่นรัวยาแล็กแซลมูครง
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:บุคคลจากรัฐโอแบร์เอิสเตอร์ไรช์
นักร้องสองไมค์

**นักร้องสองไมค์**  เป็นรายการประกวดร้องเพลง ที่เปิดโอกาสให้บุคคลไม่จำกัดเพศและอายุ การศึกษา และอาชีพ เข้ามาร่วมร้องเพลงกับศิลปินชื่อดังของประเทศในทุก ๆ แนวเพลง ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ โดยออกอากาศมาแล้ว 2 ซีซั่น

## รูปแบบรายการ
ผู้เข้าแข่งขันจะต้องร้องเพลงร่วมกับศิลปินทั่วประเทศทุก ๆ แนวเพลง จำนวน 10 ชุด ชุดละ 3 คน รวม 30 คน โดยที่ศิลปินจะเตรียมเพลงมาให้ผู้เข้าแข่งขัน หากผู้เข้าแข่งขันสามารถผ่านด่านศิลปินได้ทั้ง 30 คน จะได้รับถ้วยรางวัลจากรายการนักร้องสองไมค์กลับบ้านไป

### ซีซั่นที่ 1
ในแต่ละรอบ กรรมการและศิลปินที่ร่วมร้องเพลงกับผู้เข้าแข่งขันจะมีคะแนนให้คนละ 10 คะแนน รวม 3 คน เป็นคะแนนสูงสุด 30 คะแนน หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 5,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 50,000 บาท และยังได้แข่งขันต่อเช่นกัน

### ซีซั่นที่ 2
เป็นรูปแบบการแข่งขันที่เรียกว่า "คูณสาม" จะมีหัวหน้าคณะกรรมการ คือ หนึ่ง - จักรวาร เสาธงยุติธรรม มาเป็นกรรมการตัดสินหลักทั้งซีซั่น โดยคะแนนจะมาจากคะแนนของหนึ่งและศิลปิน 2 ท่านที่ไม่ได้ร่วมร้องเพลงกับผู้เข้าแข่งขันในแต่ละรอบภายในศิลปินชุดเดียวกัน รวม 10 คะแนน ซึ่งหลังจบ 1 ชุด หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 10,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 40,000 บาท (มาจากเงินรางวัลสะสม 10,000 บาทเดิม บวกกับเงินรางวัลโบนัสอีก 30,000 บาท) และยังได้แข่งขันต่อเช่นกัน

## พิธีกร

## กรรมการ

## อ้างอิง

## แหล่งข้อมูลอื่น
*เฟซบุ๊ครายการ '''นักร้องสองไมค์'''

หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการเพลงทางโทรทัศน์ไทยในคริสต์ทศวรรษ 2010
หมวดหมู่:รายการประกวดร้องเพลงในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2562
หมวดหมู่:รายการโทรทัศน์ไทยที่ถูกนำกลับคืนมาหลังจากถูกยกเลิก
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2563
หมวดหมู่:เกมโชว์ไทยในคริสต์ทศวรรษ 2020
หมวดหมู่:รายการเพลงทางโทรทัศน์ไทยในคริสต์ทศวรรษ 2020
หมวดหมู่:รายการประกวดร้องเพลงในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2563
ซันนา มาริน

**ซันนา มิเรลลา มาริน** () เป็นอดีตนักการเมืองชาวฟินแลนด์ที่ดำรงตำแหน่งนายกรัฐมนตรีฟินแลนด์ตั้งแต่วันที่ 10 ธันวาคม ค.ศ 2019

หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีฟินแลนด์
หมวดหมู่:นายกรัฐมนตรีสตรี
หมวดหมู่:100 สตรี (บีบีซี)
หมวดหมู่:บุคคลจากเฮลซิงกิ
การประท้วงกรณีจอร์จ ฟลอยด์

**การประท้วงกรณีจอร์จ ฟลอยด์** () เป็นกลุ่มการประท้วงและจลาจลที่กำลังดำเนินอยู่ เพื่อตอบโต้การใช้ความรุนแรงของตำรวจสหรัฐและคตินิยมเชื้อชาติ เริ่มต้นจากการประท้วงระดับท้องถิ่นในเขตมหานครมินนีแอโพลิส–เซนต์พอล รัฐมินนิโซตา ก่อนที่จะแพร่กระจายไปทั่วสหรัฐและทั่วโลก การประท้วงนั้นเริ่มต้นขึ้นในมินนีแอโพลิสเมื่อวันที่ 26 พฤษภาคม พ.ศ. 2563 หลังชายผิวดำชื่อ จอร์จ ฟลอยด์ เสียชีวิตเนื่องจากเดริก ชอวิน ตำรวจเมืองมินนีแอโพลิส (เอ็มพีดี) กดเข่าลงบนคอของฟลอยด์เป็นเวลา 8 นาที 46 วินาที ระหว่างการจับกุมฟลอยด์ในคืนก่อนหน้า

ในการประท้วงที่สถานีตำรวจมินนีแอโพลิส เขต 3 ผู้เดินขบวนได้ปะทะกับเจ้าหน้าที่ตำรวจซึ่งใช้แก๊สน้ำตาและกระสุนยาง ในวันที่ 27 พฤษภาคม ชายคนหนึ่งถูกยิงจนเสียชีวิตโดยเจ้าของโรงรับจำนำที่คิดว่าชายผู้นั้นกำลังขโมยของ และกระจกหน้าต่างของสถานีตำรวจเขต 3 ได้ถูกทุบทำลาย ร้านค้าหลายร้านถูกบุกทำลาย ปล้น และวางเพลิง

เป็นเวลาหลายวันหลังการเสียชีวิตของฟลอยด์ ผู้ประท้วงหลายร้อยคนได้มาชุมนุมที่ทางเข้าบ้านของชอวิน (ตำรวจผู้วางเข่าบนคอฟลอยด์) ทำให้มีเจ้าหน้าที่ตำรวจเข้ามาควบคุมเหตุการณ์ ต่อมาในวันที่ 28 เจคอบ เฟรย์ นายกเทศมนตรีเมืองมินนีแอโพลิส ได้ประกาศสถานการณ์ฉุกเฉิน และทิม วอลซ์ ผู้ว่าการรัฐมินนิโซตา ได้ร้องขอเจ้าหน้าที่จากกองกำลังป้องกันชาติมินนิโซตาจำนวน 500 นายเข้ามาประจำการ ไม่เกินเช้าวันถัดมา ธุรกิจร้านค้าต่าง ๆ ในมินนีแอโพลิส–เซนต์พอลได้ถูกปล้นและทำลายเพิ่มอีก เจ้าหน้าที่ตำรวจมินนีแอโพลิสในอาคารสถานีตำรวจเขต 3 พยายามสกัดกั้นผู้ประท้วงโดยใช้แก๊สน้ำตา แต่ต่อมาในเวลาประมาณห้าทุ่ม ผู้ประท้วงได้บุกเข้าไปในอาคารสถานีและจุดไฟเผาอาคารหลังจากที่ทุกคนได้อพยพออกมาจากอาคารแล้ว การประท้วงยังคงดำเนินต่อไปในวันที่ 30 ทิม วอลซ์, เจคอบ เฟรย์ และเมลวิน คาร์เตอร์ นายกเทศมนตรีเมืองเซนต์พอล ได้ประกาศเคอร์ฟิว ประธานาธิบดีดอนัลด์ ทรัมป์ ได้ยืนยันกับวอลซ์ว่า กองกําลังป้องกันชาติพร้อมเข้าช่วยเหลือในเหตุการณ์หากจำเป็น

ณ วันที่ 31 มีการประท้วงพร้อมกันในมากกว่า 100 เมืองในสหรัฐและนอกสหรัฐ เพื่อเรียกร้องความยุติธรรมให้กับฟลอยด์ พร้อมทั้งเป็นการชี้ให้เห็นถึงปัญหาการใช้ความรุนแรงของตำรวจในสหรัฐ เมืองสำคัญที่มีการประท้วง เช่น แอตแลนตา, บอลทิมอร์, เบอร์มิงแฮม, บอสตัน, ชาร์ลอตต์, ชิคาโก, โคลัมบัส, แดลลัส, เดนเวอร์, ดีทรอยต์, ฟอร์ตลอเดอร์เดล, ฮิวส์ตัน, อินเดียแนโพลิส, แจ็กสันวิลล์, แคนซัสซิตี, ลาสเวกัส, ลอสแอนเจลิส, ลุยส์วิลล์, ไมแอมี, มอนทรีออล, แนชวิลล์, นิวออร์ลีนส์, นครนิวยอร์ก, ฟิลาเดลเฟีย, ฟีนิกซ์, พิตต์สเบิร์ก, พอร์ตแลนด์ (รัฐออริกอน), ริชมอนด์ (รัฐเวอร์จิเนีย), ซอลต์เลกซิตี, ซานฟรานซิสโก, ซีแอตเทิล, แทมปา, โทรอนโต, ทัลซา, แวนคูเวอร์, วอชิงตัน ดี.ซี. เป็นต้น ในเมืองสำคัญอย่างน้อย 12 เมืองได้มีการประกาศเคอร์ฟิวในเย็นวันที่ 30 พฤษภาคม นับตั้งแต่การเริ่มประท้วงจนถึงคืนวันที่ 31 มีผู้ถูกจับกุมอย่างน้อย 4,400 คน

## อ้างอิง

หมวดหมู่:การประท้วงในสหรัฐ
หมวดหมู่:สหรัฐในปี พ.ศ. 2563
หมวดหมู่:การประท้วงในปี พ.ศ. 2563
กรณีพิพาทกัศมีร์

[thumb|300px|อินเดียอ้างสิทธิ์เหนือพื้นที่ของอดีต[รัฐมหาราชาชัมมูและกัศมีร์ อ้างจาก instrument of accession ซึ่งได้ลงนามในปี 1947 ส่วนปากีสถานอ้างด้วยประชากรที่ส่วนใหญ่ของพื้นที่เป็นชาวมุสลิม ในขณะที่จีนอ้างสิทธิ์เหนือ Shaksam Valley และ Aksai Chin]]
**กรณีพิพาทกัศมีร์** หรือ **กรณีพิพาทแคชเมียร์** () เป็นข้อพิพาทดินแดนหลัก ๆ ระหว่างประเทศอินเดียกับประเทศปากีสถานเหนือดินแดนภูมิภาคกัศมีร์ กรณีพิพาทนี้เริ่มต้นหลังการขีดเส้นแบ่งอินเดีย (partition of India) ในปี 1947 โดยเป็นการพิพาทถึงสิทธิ์เหนือพื้นที่ของอดีตรัฐมหาราชาชัมมูและกัศมีร์ และได้ร้ายแรงขึ้นเป็นสงครามสามครั้งระหว่างอินเดียและปากีสถาน รวมถึงการต่อสู้ด้วยอาวุธเล็กน้อยอีกหลายครั้ง นอกจากนี้ประเทศจีนยังมีส่วนร่วมในข้อพิพาทนี้ในฐานะบุคคลที่สาม (third-party role)
ทั้งอินเดียและปากีสถานอ้างสิทธิ์เหนือพื้นที่ของอดีตรัฐมหาราชา ชัมมูและกัศมีร์ทั้งหมด ถึงแม้ว่าปากีสถานจะยอมรับเอกราชของจีนเหนือ Trans-Karakoram Tract และ Aksai Chin มาตั้งแต่ปี 1963 ทางอินเดียควบคุมพื้นที่ไปประมาณร้อยละ 55 และครอบคลุมประชากรไปร้อยละ 70 ส่วนปากีสถานควบคุมพื้นที่ไปประมาณร้อยละ 30 และจีนควบคุมพื้นที่ไปร้อยละ 15
อินเดียปกครองพื้นที่ของชัมมู, เทือกเขากัศมีร์, ส่วนใหญ่ของลาดัก และธารน้ำแข็งเซียะเฉิน (Siachen Glacier) ส่วนปากีสถานปกครองพื้นที่อะซัดกัศมีร์ (Azad Kashmir) และกิลกิต-บัลติสตาน (Gilgit-Baltistan) และประเทศจีนปกครองพื้นที่ของภูมิภาค Aksai Chin, Trans-Karakoram Tract ซึ่งส่วนใหญ่ไม่มีประชากรอยู่อาศัย, และบางส่วนของ Demchok sector

หลังการขีดเส้นแบ่งอินเดียและกบฏปูนจ์ 1947 (1947 Poonch rebellion) การก่อการกำเริบในอำเภอทางตะวันตกของรัฐ ได้มีการบุกรุกกัศมีร์โดยกองกำลังชนเผ่าของปากีสถาน ซึ่งส่งผลให้ผู้นำชาวฮินดูของชัมมูละกัศมีร์เลือกที่จะเข้าเป็นส่วนหนึ่งของประเทศอินเดียแทนประเทศปากีสถาน อันเป็นจุดเริ่มต้นของสงครามอินเดีย-ปากีสถาน ค.ศ. 1947 (Indo-Pakistani War of 1947) ซึ่งจบลงด้วยการเข้ามาแทรกแซงของสหประชาชาติ หยุดยิงระหว่างเส้นที่ต่อมามีชื่อว่า เส้นควบคุม (Line of Control) หลังต่อสู้กันอีกครั้งในสงครามอินเดีย-ปากีสถาน 1965 (Indo-Pakistani War of 1965) และอีกครั้งในปี 1971 (Indo-Pakistani War of 1971) จึงได้มีการลงนามในข้อตกลงสิมลา (Simla Agreement) 

## อ้างอิง

หมวดหมู่:ประวัติศาสตร์อินเดีย
หมวดหมู่:ประวัติศาสตร์ปากีสถาน
หมวดหมู่:กรณีพิพาทเรื่องอาณาเขต
หมวดหมู่:กรณีพิพาทเรื่องอาณาเขตในทวีปเอเชีย
หมวดหมู่:กรณีพิพาทเรื่องอาณาเขตอินเดีย
หมวดหมู่:กรณีพิพาทเรื่องอาณาเขตปากีสถาน
หมวดหมู่:กรณีพิพาทเรื่องอาณาเขตจีน
หมวดหมู่:อาณาเขตที่เป็นข้อพิพาทในทวีปเอเชีย
หมวดหมู่:การสงครามภูเขา
หมวดหมู่:สงครามศาสนา
หมวดหมู่:กัศมีร์
น้อม เกตุนุติ

พลตรี **น้อม เกตุนุติ** (พ.ศ. 2441 – พ.ศ. 2513) เป็นอดีตรัฐมนตรีไม่ประจำกระทรวง รัฐมนตรีช่วยว่าการกระทรวงกลาโหม รัฐมนตรีช่วยว่าการกระทรวงเกษตราธิการ ในรัฐบาลของนายควง อภัยวงศ์ 3 สมัย เป็นรัฐมนตรีช่วยว่าการกระทรวงเกษตราธิการ และรัฐมนตรีช่วยว่าการกระทรวงสาธารณสุข ในรัฐบาลของจอมพลแปลก พิบูลสงคราม 2 สมัย เป็นอดีตสมาชิกสภาผู้แทนราษฎรประเภทที่สอง 7 สมัย อดีตสมาชิกคณะราษฎร

## ประวัติ
น้อม เกตุนุติ เป็นบุตรอำมาตย์โท พระภักดีนุรักษ์ (จีน เกตุนุติ) ซึ่งเป็นผู้ได้รับพระราชทานนามสกุล "เกตุนุติ" น้อมเป็นน้องชาย พันเอก หลวงเกตุนุติสงคราม (นพ เกตุนุติ) เกิดเมื่อวันที่ 25 เมษายน พ.ศ. 2441 จบโรงเรียนนายร้อยทหารบก เมื่อ พ.ศ. 2463 แรกรับราชการประจำกรมทหารบกม้ากรุงเทพ เป็นผู้บังคับกองร้อยที่ 1 กรมทหารม้าที่1 รักษาพระองค์ เคยดำรงตำแหน่งสำคัญ คือ ผู้บังคับกองพันทหารม้าที่ 1 รักษาพระองค์

น้อม เกตุนุติ เป็นหนึ่งในสมาชิกคณะราษฎร ที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ

น้อม เกตุนุติ ได้รับแต่งตั้งเป็นสมาชิกสภาผู้แทนราษฎรประเภทที่ 2 ตั้งแต่ในสภาผู้แทนราษฎรไทย ชุดที่ 1 จนถึงสภาผู้แทนราษฎรไทย ชุดที่ 7 รวมทั้งสิ้น 7 สมัย

ในปี พ.ศ. 2489 น้อม ได้รับแต่งตั้งเป็นรัฐมนตรี ในรัฐบาลของนายควง อภัยวงศ์ แต่ก็ทำหน้าที่ได้เพียง 50 วันก็ต้องสิ้นสุดการทำหน้าที่ลงเนื่องจากรัฐบาลแพ้การลงมติในสภาผู้แทนราษฎร กรณีร่างพระราชบัญญัติคุ้มครองค่าใช้จ่ายของประชาชนในภาวะคับขัน พ.ศ. 2489 (พ.ร.บ.ปักปัายข้าวเหนียว) เขาได้รับแต่งตั้งอีกครั้งในปี พ.ศ. 2490 เป็นรัฐมนตรีช่วยว่าการกระทรวงกลาโหม ในรัฐบาลของนายควง อภัยวงศ์ และเป็นรัฐมนตรีช่วยว่าการกระทรวงเกษตราธิการ ในรัฐบาลคณะต่อมา และเมื่อนายควง อภัยวงศ์ ลาออกจากตำแหน่งนายกรัฐมนตรี ส่งผลให้จอมพลแปลก พิบูลสงคราม ขึ้นดำรงตำแหน่งนายกรัฐมนตรีแทน และน้อม ก็ได้รับแต่งตั้งเป็นรัฐมนตรีช่วยว่าการกระทรวงเกษตราธิการอีกสมัย

และเป็นรัฐมนตรีช่วยว่าการกระทรวงสาธารณสุขในคณะรัฐมนตรีชุดต่อมา

น้อม ถึงแก่กรรมเมื่อวันที่ 12 พฤษภาคม พ.ศ. 2513

## เครื่องราชอิสริยาภรณ์

## อ้างอิง

หมวดหมู่:ทหารบกชาวไทย
หมวดหมู่:สมาชิกคณะราษฎร
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรไทยแบบแต่งตั้ง
การประท้วงร่างแก้ไขกฎหมายสัญชาติ

**การประท้วงร่างแก้ไขกฎหมายสัญชาติ** ( ย่อว่า **CAA Protest** หรือ **CAB Protest**) เกิดขึ้นหลังรัฐบาลอินเดียตรากฎหมาย รัฐบัญญัติสัญชาติฉบับแปรญัติ (Citizenship (Amendment) Act, 2019 หรือเรียกสั้น ๆ ว่า Citizenship Amendment Act; CAA) เมื่อวันที่ 12 ธันวาคม ค.ศ. 2019 การตรากฎหมายนี้ได้ก่อให้เกิดการประท้วงอย่างรุนแรงขึ้นทั่วประเทศอินเดียต่อต้านการตรากฎหมายนี้และโครงการเกี่ยวกันที่ชื่อว่าทะเบียนพลเมืองแห่งชาติ (National Register of Citizens; NRC) การประท้วงระลอกแรกเริ่มต้นในรัฐอัสสัม ก่อที่จะกระจายไปตามรัฐอื่น ๆ อย่างรวดเร็ว เช่น เดลี เมฆาลัย อนุราจัลประเทศ และตรีปุระ ในวันที่ 4 ธันวาคม ค.ศ. 2019 อย่างไรก็ตาม เหตุผลและความกังวลของผู้ที่ประท้วงนั้นมีหลากหลาย

การแปรญัติ (แก้กฎหมาย) CAA นั้นได้มีการแก้ไขให้มีการให้สัญชาติอินเดียแก่ผู้อพยพผิดกฎหมายที่นับถือศาสนาฮินดู ศาสนาซิกข์ ศาสนาเชน โซโรอัสเตอร์แบบปาร์ซี ศาสนาพุทธ และศาสนาคริสต์ ที่อพยพมาจากประเทศอัฟกานิสถาน บังกลาเทศ และปากีสถาน และได้เข้ามาในอินเดียก่อนปี ค.ศ. 2014 หลังมีการลงโทษด้วยศาสนา (religious prosecutions) เกิดขึ้นในประเทศทั้งสาม ในการแก้กฎหมายนี้ไม่ได้ระบุให้สิทธิ์นี้แก่ชาวมุสลิม (ผู้ที่นับถือศาสนาอิสลาม) และชุมชนอื่น ๆ ที่อพยพมาจากประเทศข้างเคียง นอกจากนี้ผู้อพยพชาวทมิฬศรีลังกา โรฮิญยาจากพม่า และชาวทิเบตอพยพ ก็ไม่ได้ระบุไว้ในการแก้กฎหมายฉบับนี้ด้วยเช่นกัน ส่วนโครงการที่ได้มีการเสนอภายใต้ชื่อ ทะเบียนพลเมืองแห่งชาติ (National Register of Citizens; NRC) จะเป็นบันทึกทางการของพลเมืองโดยชอบตามกฎหมายในอินเดีย พลเมืองแต่ละคนจะต้องเตรียมเอกสารที่บังคับไว้และยื่นก่อนวันที่ได้กำหนดโดยรัฐ ถ้าหากจะมีชื่ออยู่ในทะเบียนดังกล่าว

การแก้กฎหมายนี้จึงถูกวิจารณ์อย่างหนักว่าเป็นการเลือกปฏิบัติจากศาสนา โดยเฉพาะผ่านการยกเว้นชาวมุสลิมออกจากกฎหมายนี้ ผู้ประท้วงทั่วประเทศมีเป้าหมายเพื่อให้รัฐบาลยกเลิกกฎหมายใหม่นี้โดยสิ้นเชิง กฎหมายใหม่นี้ทำให้เกิดข้อกังวลในหมู่ชาวมุสลิมอินเดียและชาวอินเดียที่ยากจนว่าอาจถูกตราว่าเป็นบุคคลไร้สัญชาติซึ่งอาจนำไปสู่การขับไล่ออกนอกอาณาเขตอินเดีย นอกจากนี้ผู้ประท้วงยังได้ประท้วงรูปแบบเผด็จการและการใช้กำลังของตำรวจในการสลายการชุมนุมในมหาวิทยาลัยอย่างรุนแรง

## อ้างอิง

หมวดหมู่:การเมืองอินเดีย
หมวดหมู่:การประท้วง
หมวดหมู่:ประเทศอินเดียในปี พ.ศ. 2563
หมวดหมู่:ประเทศอินเดียในปี พ.ศ. 2562
หมวดหมู่:การเลือกปฏิบัติ
หมวดหมู่:การประท้วงในปี พ.ศ. 2563
เจมส์ทาวน์: เลเจนด์ออฟเดอะลอสต์โคโลนี

***เจมส์ทาวน์: เลเจนด์ออฟเดอะลอสต์โคโลนี*** () หรือที่เรียกกันอย่างสามัญคือ ***เจมส์ทาวน์*** เป็นวิดีโอเกมแนวชูตเอ็มอัปเลื่อนฉากแนวตั้ง ที่พัฒนาและเผยแพร่โดยไฟนอลฟอร์มเกมส์ใน ค.ศ. 2011 เกมดังกล่าวอุบัติขึ้นบนดาวอังคารในประวัติศาสตร์ประยุกต์สตีมพังก์คริสต์ศตวรรษที่ 17 ที่ซึ่งดาวเคราะห์เป็นอาณานิคมของอังกฤษ ที่ถูกท้าทายโดยชาวสเปนและชาวดาวอังคาร

## รูปแบบการเล่น
*เจมส์ทาวน์*มีกลไกที่คล้ายคลึงกับเกมยิงอื่น ๆ เครื่องบินมี 4 ประเภท แต่ละประเภทมีการโจมตีหลักและรอง และ "วอนท์โหมด" (Vaunt Mode) ซึ่งผู้เล่นสามารถเรียกใช้เมื่อมีทองคำจากศัตรูที่ถูกทำลายเพียงพอแล้ว เมื่อโหมดนี้ทำงานเครื่องบินจะได้รับเกราะป้องกันชั่วคราว, เพิ่มพลังยิง และตัวคูณคะแนนในระยะเวลาที่จำกัด ซึ่งสามารถยืดเยื้อและเพิ่มขึ้นได้โดยการสะสมทองคำมากขึ้น

เกมนี้สามารถเล่นได้ทั้งในโหมดผู้เล่นเดี่ยวธรรมดาและในโหมดผู้เล่นหลายคนในท้องถิ่นที่รองรับผู้เล่นสูงสุด 4 คน

## การพัฒนา
เกมดังกล่าวได้รับการพัฒนาในสองปีโดยไฟนอลฟอร์มเกมส์ซึ่งเป็นผู้พัฒนาแนวอินดี้ และได้รับการสนับสนุนทางการเงินจากการออมส่วนตัวของผู้ก่อตั้งสามคน ผู้พัฒนานำเสนอ*[[โปรเกียร์]]*ซึ่งเป็นเกมยิงของบริษัทเคฟว่าเป็นสิ่งที่ใกล้เคียงที่สุดที่มีอิทธิพลโดยตรง และกล่าวว่าภาพยนตร์การ์ตูนของฮายาโอะ มิยาซากิ โดยเฉพาะ*[[มหาสงครามหุบเขาแห่งสายลม]]* และ*[[ลาพิวต้า พลิกตำนานเหนือเวหา]]*มีอิทธิพลต่อสไตล์ศิลปะ ประวัติศาสตร์ประยุกต์ของเรื่องราวอ้างอิงถึงอาณานิคมโรอาโนก และรวมถึงบุคคลที่เกี่ยวข้อง เช่น วอลเตอร์ ราลี, เวอร์จิเนีย แดร์, จอห์น สมิธ และโจชิม แกนส์ ในฐานะตัวละคร

## การตอบรับ

*เจมส์ทาวน์*และ*เจมส์ทาวน์+*ได้รับ "ความคิดเห็นเป็นที่นิยมโดยทั่วไป" ตามเว็บไซต์การรวบรวมบทวิจารณ์ เมทาคริติก เว็บไซต์ไอจีเอ็นเรียกเวอร์ชันพีซีว่าเป็น "เกมยิงที่เข้าถึงได้โดนใจ พร้อมกลไกที่ชาญฉลาดในการเล่น และระดับความลึกที่น่าประหลาดใจซ่อนตัวอยู่ใต้เซอร์เฟซ 16 บิต" ส่วนเว็บไซต์*[[วันอัป.คอม]]*ยกย่องการเข้าถึงได้ง่าย, ความยากที่เพิ่มขึ้น, กราฟิกสไตล์ 16 บิต และซาวด์แทร็ก

*เจมส์ทาวน์*ได้รับเลือกให้เป็นหนึ่งใน "แพกซ์ 10" (เกมอินดี้ที่ดีที่สุดที่คัดสรรมานานหลายปี) สำหรับการประชุมแพกซ์ไพรม์ 2011 เกมดังกล่าวได้รับการเพิ่มเข้าไปในฮัมเบิลอินดี้บันเดิล 4 เมื่อวันที่ 13 ธันวาคม ค.ศ. 2011

## อ้างอิง

## แหล่งข้อมูลอื่น
* 
* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมแบบร่วมมือกัน
หมวดหมู่:เกมสำหรับแมคโอเอส
หมวดหมู่:เกมสำหรับเพลย์สเตชัน 4
หมวดหมู่:เกมยิงเลื่อนแนวตั้ง
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับวินโดวส์
หมวดหมู่:วิดีโอเกมที่อิงจากบุคคลจริง
โอเอซิสลีวา

**โอเอซิสลีวา** () เป็นพื้นที่โอเอซิสขนาดใหญ่ในแคว้นอัซซ็อฟเราะฮ์ของรัฐอาบูดาบี สหรัฐอาหรับเอมิเรตส์

## ภูมิศาสตร์
[thumb|left|ภาพถ่ายดาวเทียมของแถบโอเอซิสลีวาตามขอบเหนือสุดของทุ่งเนินทราย[รุบอุลคอลี เส้นสีแดงคือพรมแดนระหว่างสหรัฐอาหรับเอมิเรตส์กับซาอุดีอาระเบีย]]
โอเอซิสลีวาตั้งอยู่ห่างจากชายฝั่งอ่าวเปอร์เซียไปทางใต้ประมาณ 97.6 กิโลเมตร (60.6 ไมล์) และอยู่ห่างจากกรุงอาบูดาบีไปทางตะวันตกเฉียงใต้ 150 กิโลเมตร (93 ไมล์) บริเวณขอบด้านเหนือของทะเลทรายรุบอุลคอลี ใจกลางของบริเวณนี้อยู่ที่  และมีความยาวจากตะวันออกถึงตะวันตก 100 กิโลเมตร (62 ไมล์) ตามแนวโค้งวกขึ้นไปทางเหนือ ประกอบด้วยหมู่บ้านประมาณ 50 หมู่บ้าน ศูนย์กลางทางภูมิศาสตร์และเศรษฐกิจของโอเอซิสอยู่ที่มุซัยรีอ์ซึ่งเป็นบริเวณที่ทางหลวงจากอาบูดาบีตรงเข้าไปในบริเวณโอเอซิสแล้วแยกออกเป็นสองทาง โดยทางตะวันออกมีระยะทาง 65 กิโลเมตร (40 ไมล์) สุดที่หมู่บ้านมะฮ์ดัร บิน อุศ็อยยาน และทางตะวันตกมีระยะทาง 45 กิโลเมตร (28 ไมล์) สุดที่หมู่บ้านอะรอดะฮ์ รายงานจากสำมะโนประชากรใน ค.ศ. 2005 มีประชากรอยู่ที่นี่ 20,196 คน การคาดการณ์ก่อนหน้าจากภาพดาวเทียมได้ประมาณว่ามีประชากรอยู่ที่ 50,000 ถึง 150,000 คนนั้น เป็นจำนวนที่มากเกินไป

### หมู่บ้าน
[thumb|ต้น[อินทผลัมในโอเอซิสลีวา]]

ตามฐานข้อมูลชื่อภูมิศาสตร์ของกรมสำรวจธรณีวิทยาสหรัฐ มีสถานที่ที่มีคนอยู่อาศัย 39 แห่งในโอเอซิสลีวา ซึ่งเรียงจากฝั่งตะวันตกถึงฝั่งตะวันออกได้ดังนี้

## เศรษฐกิจ
thumb|left|ถนนที่ลีวา
เศรษฐกิจหลักดั้งเดิมของบริเวณนี้คือการทำสวนอินทผลัม มีการใช้การชลประทานแบบหยด (drip irrigation) และเรือนกระจกอย่างกว้างขวาง การท่องเที่ยวมีความสำคัญเพิ่มขึ้น และมีโรงแรมในบริเวณนี้ เช่น โรงแรมลีวาที่มุซัยรีอ์, โรงแรมติลาลลีวา, บ้านพักตากอากาศลีวา ซึ่งอยู่ในหมู่บ้านเดียวกันและดำเนินการโดยรัฐบาลอาบูดาบีและรีสอร์ตก็อสร์อัสซะร็อบ

เนินมุรอิบ () ซึ่งอยู่ห่างจากมุซัยรีอ์ไปทางใต้ 22 กิโลเมตร (14 ไมล์) มีความสูง 300 เมตร (980 ฟุต) และเป็นหนึ่งในเนินทรายที่สูงที่สุดในโลก โดยสามารถดึงดูดผู้คนทุกปีในช่วงเทศกาลลีวา

## ประวัติ
thumb|ที่ตั้งในสหรัฐอาหรับเอมิเรตส์
โอเอซิสนี้เป็นถิ่นกำเนิดของตระกูลผู้ปกครองรัฐอาบูดาบีและรัฐดูไบ ใน ค.ศ. 1793 ทางราชวงศ์อัลนะฮ์ยานได้ย้ายถิ่นที่อยู่จากลีวาไปยังเมืองอาบูดาบี

## ในวัฒนธรรมร่วมสมัย
[thumb|[เนินทรายในโอเอซิสลีวา]]
ทางตะวันออกของโอเอซิสลีวาในทะเลทรายรุบอุลคอลีเป็นที่ถ่ายทำภาพยนตร์ *[[สตาร์ วอร์ส: อุบัติการณ์แห่งพลัง]]* โดยสมมุติเป็นดาวจักกูซึ่งเป็นดาวเคราะห์ทะเลทรายในจักรวาล *[[สตาร์ วอร์ส]]*

## ดูเพิ่ม
*เนินโมรีบ
*โอเอซิสอัลอัยน์

## อ้างอิง

## แหล่งข้อมูลอื่น

* Liwa Desert Activities 

หมวดหมู่:แคว้นอัซซ็อฟเราะฮ์ (รัฐอาบูดาบี)
หมวดหมู่:โอเอซิสในสหรัฐอาหรับเอมิเรตส์
แอนตี-แฟน

**แอนตี-แฟน** () เป็นบุคคลที่ชอบเขียน, พูดคุย หรือบางครั้งก็ดัดแปลงผลงานของสื่อ แต่มีจุดประสงค์ที่จะตำหนิหรือล้อเลียนผลงานนั้น โดยคนที่เกลียดชังดาราหรือไอคอนก็เข้าเครือข่ายนี้

## พฤติกรรม
กลุ่มแอนตี-แฟนดอม (Anti-fandom) ปรากฏตัวอยู่หลายรูปแบบตั้งแต่ไม่ชอบดูจนถึงขั้นเสียดสี

เป็นเรื่องปกติที่แอนตี-แฟนดอมขนาดใหญ่จะรวมตัวเป็นกลุ่ม ซึ่งปรากฏตัวบนฟอรัมกับไซต์ โดยได้ลงทุนให้แอนตี-แฟนคลับไปเผยแพร่ความเกลียดชัง และบางกลุ่มสร้างตัวให้มีรูปธรรมมากพอจนกลายเป็นแอนตี-แฟนไซต์

พฤติกรรมของแอนตี-แฟน ได้แก่ ใช้ข้อมูลส่วนตัวโจมตี (doxing), เผยแพร่ข่าวลือ, เหยียดหยาม หรือทำร้ายร่างกาย

## ตัวอย่าง
ในปีค.ศ. 2006 แอนตี-แฟนคนหนึ่งใส่ยาพิษลงในเครื่องดื่มของยุนโฮ สมาชิกของกลุ่มเคป็อปวงทงบังชินกีด้วยไซยาโนอะคริเลต แทนที่จะแจ้งความ เขาเลือกที่จะอภัยให้เธอ เพราะผู้หญิงคนนั้นมีอายุเท่ากันกับน้องสาวของเขา เหตุการณ์ครั้งนั้นทำให้มีการเพิ่มระบบการรักษาความปลอดภัยแก่ผู้มีชื่อเสียงในเกาหลีใต้ให้มากขึ้น

แอนตี-แฟนของไมเคิล แจ็กสันใช้ภาษาที่รุนแรงในทวิตเตอร์เพื่อตอกย้ำคำดูถูกและความไม่ชอบของพวกเขาต่อผู้สนับสนุนแจ็กสันในข้อกล่าวหาล่วงละเมิดเด็ก

## การศึกษา
จากการศึกษาพบว่า แอนตี-แฟนมักให้ความสนใจกับชุมชนเฉพาะ ความสัมพันธ์ต่อข้อความสื่อ และแฟนคลับที่เป็นคนชายขอบ หรือดิสเครดิตกลุ่มแฟนอื่น ๆ ผ่านทางเอกลักษณ์หลัก (เพศ, ชาติพันธุ์, เป็นต้น) 

## ดูเพิ่ม
*เกรียน
*การระรานทางไซเบอร์
*วัฒนธรรมทางอินเทอร์เน็ต

## อ้างอิง

หมวดหมู่:โลกของผู้หลงใหล
หมวดหมู่:ความเกลียดชัง
หมวดหมู่:สื่อศึกษา
หมวดหมู่:โลกของผู้หลงใหลในดนตรี
อุทยานแห่งชาติหมู่เกาะชุมพร

**อุทยานแห่งชาติหมู่เกาะชุมพร** เป็นอุทยานแห่งชาติที่ตั้งอยู่ในจังหวัดชุมพรของประเทศไทย ได้รับการจัดตั้งให้เป็นอุทยานแห่งชาติใน พ.ศ. 2542 มีพื้นที่ 324.42 ตารางกิโลเมตร ครอบคลุมพื้นที่หลายอำเภอ ได้แก่ อำเภอทุ่งตะโก อำเภอปะทิว อำเภอเมืองชุมพร (ที่ตั้งของที่ทำการอุทยาน) อำเภอสวี และอำเภอหลังสวน มีหน่วยพิทักษ์อุทยานแห่งชาติ (มพ.) สองแห่ง ได้แก่ หน่วยหาดลกแพะและหน่วยเกาะกุลา

อุทยานแห่งชาติหมู่เกาะชุมพร ประกอบด้วยเกาะหลายเกาะที่เป็นแหล่งทำรังของนกนางแอ่น หลายเกาะก็มีแนวปะการังล้อมรอบตามโขดหิน

## ภูมิศาสตร์
อุทยานแห่งชาติหมู่เกาะชุมพร ประกอบด้วยภูมิลักษณ์ 4 รูปแบบ ได้แก่
* **ชายฝั่ง** เป็นชายหาดทรายและหาดโคลน อาจพบป่าชายหาดบริเวณด้านหลังชายหาด
* **อ่าวและปากคลอง** ได้รับอิทธิพลจากการไหลลงของน้ำจืด พบป่าชายเลนในบริเวณที่มีการขึ้นลงของน้ำ พื้นดินมักเป็นโคลน พื้นที่ที่สำคัญที่สุดคือ อ่าวทุ่งคา-สวี ซึ่งได้รับการขึ้นทะเบียนเป็นพื้นที่ชุ่มน้ำแรมซาร์
* **เกาะ** มีทั้งสิ้น 40 เกาะ ส่วนใหญ่เป็นเกาะขนาดเล็ก มักปรากฏโพรงถ้ำเล็ก ๆ และชายหาดบริเวณชายฝั่งของเกาะ บริเวณที่ได้รับอิทธิพลจากกระแสน้ำจะมีปะการังเจริญบนหิน
* **ภูเขา** มีขนาดไม่ใหญ่มากนัก พันธุ์ไม้ที่พบเป็นพันธุ์ไม้ป่าดิบชื้น

## จุดท่องเที่ยว
* **เกาะมาตรา** หรือเกาะตังกวย เป็นเกาะขนาดใหญ่ มีหาดทรายขาวสะอาดสลับกับโขดหิน พบปูไก่ ฝูงปลา และแนวปะการัง
* **เกาะรังกาจิว** เป็นแหล่งทำรังของนกนางแอ่น มีลายพระหัสถ์จารึกพระปรมาภิไธยย่อ จ.ป.ร. ของพระบาทสมเด็จพระจุลจอมเกล้าเจ้าอยู่หัวสลักอยู่บนผาหินหน้าปากถ้ำรังนก
* **เกาะทองหลาง** เป็นเกาะขนาดปานกลาง พบแนวปะการังรอบเกาะ
* **เกาะง่าม** ประกอบด้วยเกาะง่ามใหญ่และเกาะง่ามน้อย เป็นแหล่งทำรังของนกนางแอ่น มีแนวปะการังรอบเกาะ
* **เกาะมะพร้าว** เป็นเกาะขนาดเล็ก มีหาดทรายสีขาวนวล เป็นแหล่งทำรังของนกนางแอ่น
* **เกาะทะลุ** เป็นเกาะขนาดเล็ก พบแนวปะการังรอบเกาะ
* **เกาะกุลา** เป็นเกาะขนาดใหญ่ พบแนวปะการังรอบเกาะ น้ำทะเลค่อนใหญ่
* **หาดทรายรี** เป็นหาดทรายยาวที่ไม่ขาวสะอาดมากนัก ชายหาดบางส่วนเป็นหาดทรายปนโคลน
* **หาดอรุโนทัย** 
* **ป่าชายเลนอ่าวทุ่งคา** เป็นพื้นที่ป่าชายเลนผืนใหญ่ของทางฝั่งอ่าวไทย
* คลองท่าจรเข้

## อ้างอิง

## แหล่งข้อมูลอื่น
* อุทยานแห่งชาติหมู่เกาะชุมพร ที่สำนักอุทยานแห่งชาติ

หมู่เกาะชุมพร
ชุมพร
ชุมพร
หมวดหมู่:อำเภอทุ่งตะโก
หมวดหมู่:อำเภอปะทิว
หมวดหมู่:อำเภอเมืองชุมพร
หมวดหมู่:อำเภอสวี
หมวดหมู่:อำเภอหลังสวน
อุทยานแห่งชาติหมู่เกาะระนอง

**อุทยานแห่งชาติหมู่เกาะระนอง** หรือชื่อเดิม **อุทยานแห่งชาติหมู่เกาะพยาม** เป็นอุทยานแห่งชาติที่ตั้งอยู่ในอำเภอเมืองระนอง จังหวัดระนอง ประเทศไทย ได้รับการจัดตั้งให้เป็นอุทยานแห่งชาติใน พ.ศ. 2552 อุทยานมีพื้นที่ 356.66 ตารางกิโลเมตร มีหน่วยพิทักษ์อุทยานแห่งชาติ (รน.) สองแห่ง ได้แก่ หน่วยเกาะช้างและหน่วยเกาะทรายดำ อุทยานเป็นที่ตั้งของชายฝั่งทะเลซึ่งเป็นส่วนหนึ่งของเขตสงวนชีวมลฑลโลกแห่งที่ 4 ของประเทศไทย

## ภูมิประเทศ
แบ่งลักษณะภูมิประเทศออกได้เป็น 3 กลุ่มพื้นที่ ได้แก่
* **พื้นที่ชายฝั่งทะเล** พื้นที่นี้มีหาดยื่นออกไปในทะเลและปกคลุมด้วยป่าชายเลน องค์การยูเนสโกได้ประกาศให้พื้นที่ชายฝั่งบริเวณนี้เป็นเขตสงวนชีวมลฑลโลกซึ่งเป็นแห่งที่ 4 ของประเทศไทย
* **พื้นที่ใกล้ชายฝั่ง** เกาะในพื้นที่นี้ปกคลุมไปด้วยป่าดงดิบ
* **พื้นที่ห่างจากชายฝั่ง** เกาะในพื้นที่นี้ปกคลุมไปด้วยป่าดงดิบและมีปะการังกระจายอยู่โดยรอบ

## จุดท่องเที่ยว
* **เกาะช้างและอ่าวใหญ่** พื้นที่ส่วนใหญ่ของเกาะเป็นป่าดิบชื้น พบแนวหญ้าทะเลซึ่งเป็นแหล่งอาหารของพะยูน มีรอยพระพุทธบาททางด้านทิศตะวันออกของเกาะ และมีที่พักให้บริการ
* **อ่าวไข่เต่า** เป็นที่ทำการของหน่วยพิทักษ์อุทยานแห่งชาติ รน.1
* **หาดหินงามบนเกาะไฟไหม้** เกิดจากก้อนหินเล็กกลมมนมาทับถมเป็นจำนวนมาก ทำให้เกิดแสงแวววาว
* **ท่าเรือขุด** มีป่าชายเลนที่อุดมสมบูรณ์
* **อ่าวเสียด** มีแนวปะการังน้ำตื้นที่สวยงาม
* **คลองหงาวและคลองตำโหมง** เป็นคลองที่มีป่าชายเลนล้อมรอบ
* **หาดทรายแดงบนเกาะวัวดำ** เกิดจากการทับถมของเปลือกหอยสองฝา ทำให้หาดทรายที่ยื่นออกมาสีแดง

การเดินทางสู่จุดท่องเที่ยวในเขตอุทยาน สามารถใช้บริการเรือขององค์การสะพานปลาหรือเรือของอุทยานแห่งชาติ ซึ่งสามารถเช่าเหมาลำได้

## อ้างอิง

## แหล่งข้อมูลอื่น
* อุทยานแห่งชาติหมู่เกาะระนอง ที่สำนักอุทยานแห่งชาติ

หมู่เกาะระนอง
หมวดหมู่:อำเภอเมืองระนอง
หมวดหมู่:เขตแดนไทย–พม่า
เซบัสทีอัน เพรอเดิล

**เซบัสทีอัน เพรอเดิล** (; เกิดวันที่ 21 มิถุนายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลัง เขาเริ่มเล่นฟุตบอลอาชีพกับสโมสรชตวร์มกราทซ์ใน ค.ศ. 2006 สองปีถัดมา เขาย้ายไปเล่นในเยอรมนีกับแวร์เดอร์เบรเมินจนถึง ค.ศ. 2015 ส่วนในนามทีมชาติ เขาได้เล่นให้กับทีมชาติชุดใหญ่มาตั้งแต่ ค.ศ. 2007 โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปในปี 2008 และ 2016

เพรอเดิลเคยเป็นกัปตันทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2007 ที่ประเทศแคนาดา ซึ่งเขาช่วยให้ออสเตรียจบอันดับที่สี่ของการแข่งขัน เขาเป็นผู้เล่นชาวออสเตรียเพียงคนเดียวที่ได้รับเลือกให้ติดทีมยอดเยี่ยมในรายการนั้นโดยนิตยสารอิตาลี *กัซเซตตาเดลโลสปอร์ต*

หลังจากที่ถูกเรียกติดทีมชาติชุดใหญ่ครั้งแรกใน ค.ศ. 2007 เพรอเดิลได้ลงเล่นนัดแรกให้กับทีมชาติเมื่อวันที่ 30 พฤษภาคม ค.ศ. 2007 ในนัดที่พบกับสกอตแลนด์ ต่อมาในวันที่ 26 มีนาคม ค.ศ. 2008 เพรอเดิลทำสองประตูในนัดกระชับมิตรที่พบกับเนเธอร์แลนด์ ต่อมาในวันที่ 12 มิถุนายน ค.ศ. 2008 ในการแข่งขันฟุตบอลชิงแชมป์แห่งชาติยุโรป 2008 นัดที่พบกับโปแลนด์ เขาถูกทำฟาล์วในกรอบเขตโทษในนาทีที่ 92 เรียกจุดโทษให้กับออสเตรียได้สำเร็จ โดยลูกโทษนั้นถือเป็นประตูเดียวของออสเตรียในรายการแข่งขันนั้น

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลจากกราทซ์
หมวดหมู่:กองหลังฟุตบอล
หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นอูดีเนเซกัลโช
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
มาร์คุส ซุทเนอร์

**มาร์คุส ซุทเนอร์** (; เกิดวันที่ 16 เมษายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลังให้กับฟอร์ทูนาดึสเซิลดอร์ฟในเยอรมนี ก่อนหน้านี้เขาเคยเล่นให้กับเอาส์ทรีอาวีน, อิงก็อลชตัท และไบรตันแอนด์โฮฟอัลเบียน

ซุทเนอร์เคยลงเล่นให้กับทีมชาติรุ่นอายุไม่เกิน 21 ปีทั้งหมด 7 นัด ก่อนที่จะได้ลงเล่นให้กับทีมชาติชุดใหญ่ครั้งแรกวันที่ 1 มิถุนายน ค.ศ. 2012 ในนัดกระชับมิตรที่เอาชนะยูเครน 3–2 เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 แต่เขาไม่ได้ลงเล่นในรอบแบ่งกลุ่มเลยสักนัด สุดท้ายแล้วออสเตรียจบอันดับสุดท้ายของกลุ่ม ซุทเนอร์ลงเล่นให้กับทีมชาติ 20 นัด ก่อนที่เขาจะประกาศเลิกเล่นทีมชาติในวันที่ 10 พฤษภาคม ค.ศ. 2017

## อ้างอิง

## แหล่งข้อมูลอื่น

* 
* Player's profile, eu-football.info
* 

หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:กองหลังฟุตบอล
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นสโมสรฟุตบอลเอาส์ทรีอาวีน
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากรัฐนีเดอร์เอิสเตอร์ไรช์